Document ID: 32007R0437

РЕГЛАМЕНТ (ЕО) № 437/2007 НА КОМИСИЯТА
от 20 април 2007 година
за изменение на Регламент (ЕО) № 622/2003 за определяне мерки за прилагане на общи основни стандарти относно сигурността на въздухоплаването
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2320/2002 на Европейския парламент и на Съвета от 16 декември 2002 г. относно създаване на общи правила за сигурността на гражданското въздухоплаване (1) и по-специално член 4, параграф 2 от него,
като има предвид, че:
(1)
Съгласно Регламент (ЕО) № 2320/2002, Комисията е задължена, когато е необходимо, да приеме мерки за прилагане на общи основни стандарти относно сигурността на въздухоплаването, на цялата територия на Общността. Регламент (ЕО) № 622/2003 на Комисията от 4 април 2003 година за определяне мерки за прилагане на общи основни стандарти относно сигурността на въздухоплаването (2) бе първият акт за установяване на подобни мерки.
(2)
Мерките, предвидени в Регламент (ЕО) № 622/2003, следва да се преразгледат в светлината на оперативното им прилагане на летищата и отражението им върху пътниците.
(3)
В съответствие с Регламент (ЕО) № 2320/2002, мерките, установени в приложението към Регламент (ЕО) № 622/2003 бяха класифицирани и не бяха публикувани. Това важи и за всеки акт за изменение.
(4)
Регламент (ЕО) № 622/2003 трябва съответно да бъде изменен.
(5)
Мерките, предвидени в настоящия регламент, са в съответствие със становището на Комитета по сигурност на гражданското въздухоплаване,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 622/2003 се изменя, както е посочено в приложението към настоящия регламент.
Член 3 от регламента се прилага във връзка с поверителния характер на приложението.
Член 2
Настоящият регламент влиза в сила на 5 май 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 април 2007 година.

Labels: 7
8
15